AIKA Tiistai 10.12.2024 klo 17.15-18.20

PAIKKA Nuorisotalo NuTalla

OSALLISTUJAT Elias Kemppainen, pj.
Ahmed Mahmoud
Santtu Mononen
Liisa Tallgren
Erika Poltinoja
Sinikka Rautakoski, ohjaaja

POISSA Tomas Chen ja Alli Aho sekä Melinda Paunonen

1. Kokouksen avaus

Puheenjohtaja avasi kokouksen klo 17.15.

1. Kokouksen päätösvaltaisuuden tarkistaminen

Päätösvaltainen.

1. Hyväksytään kokouksen asialista

Hyväksyttiin asialista.

1. Kuulumiset

vaihdettiin lyhyesti.

1. Lautakuntien kuulumiset (Tomas, Liisa ja Elias)

Tomas kertoo tammikuun kokouksessa Kasvatus- ja opetuslautakunnan kuulumisista.

Liisa kertoi, että vapaa-aikalautakunnan kokous on ensi viikolla. Palataan kokouksen antiin tammikuussa.

Eliasta oli osallistunut teknisen lautakunnan kokoukseen, jossa oli käsitelty mm. vesiputkivuotoa ja tien kunnossapitoa.

1. Kannanotto hyvinvointikertomukseen

Satu Ahjoniemi pyysi sähköpostilla hyvinvointikertomukseen ehdotuksia/kannanottoa koskien lasten ja nuorten asioita valtuustokaudelle 2025-2029.

Alla nuvalaisten ehdotuksia:

- seurat mainostaisivat kaikissa kouluissa toimintaansa esim. keväällä ja syksyllä.

- opettajat veisivät oppilaita tutustumaan eri lajeihin, joita Karkkilassa mahdollisuus harrastaa.

- koulujen liikuntatunteja monipuolisemmaksi, kaikki eivät pidä kuntosalista.

- järjestettäisiin koulujen välisiä hyväntuulisia kilpailuita eri lajeissa.

- mahdollistetaan vapaa-ajan tekemistä nuorille sisätiloissa.

- kerrotaan perheille/huoltajille harrastustuen saamisen mahdollisuudesta.

- mietitään, miten saadaan vanhemmat/huoltajat mukaan tapahtumiin ja harrastuksiin. Perheessä motivoitaisiin lasta/nuorta harrastamaan ja samalla sosiaaliset taidot kehittyvät. Tutustutaan uusiin lapsiin ja nuoriin, ehkäistään yksinäisyyttä ja syrjäytymistä.

- paikallislehdessä kirjoitetaan koko perheen tapahtumista.
- some vahvemmin käyttöön seuroissa/yhdistyksissä.

1. Aloite katsomopenkkien rakentamisesta

lähetetään kaupungin kirjaamon kautta kaupunginhallitukselle. Aloitteessa toivotaan rakennettavan Harjun tekonurmikentälle katsomopenkkejä.

1. Nuorten omatoimivuoro liikuntasaliin

Nuoret toivovat omatoimivuoroa, jossa mahdollisuus pelata kavereitten kanssa erilaisia pallopelejä. Keskusteltiin asiasta ja ainakaan tällä hetkellä, ei tehtävään löytynyt täysi-ikäistä valvojaa.

1. Nuorisovaltuuston Instagram-tili

Palataan asiaan seuraavassa kokouksessa.

1. Muut esille tulevat asiat

Switch konsoli ja pelit

Sinikka kertoi, että em. tuotteet on tilattu Nuorisotalolle perusnuorisotyön budjetista. Hinta oli n. 500€ (alv 0).

Joulupuukeräys

Alli ja Erika kävivät hakemassa yhdessä Sinikan kanssa Tokmannilta joulupuukeräykseen lahjoja yhteensä 100€:lla. Elias lähetti listan, millaisia lahjoja viedään keräykseen. Yhteensä 19 lahjaa luovutettiin puheenjohtajan kanssa AitoKullan keräyspisteelle ikähaarukalle 7-17-vuotiaat.

Pikkujoulut nuorille 16.12.2024

Ohjelmassa mm. tietovisa ja pingisturnaus, joihin palkinnoiksi haetaan konvehtirasioita. Lisäksi toivottiin joulumusiikkia. Illan aikana mahdollisuus leipoa pipareita ja torttuja. Tarjotaan glögiä/sekamehua, pikkupizzoja ja suklaata.

1. Vastuuvaltuutetun kuulumiset

Melinda oli estynyt osallistumaan kokoukseen.

1. Muistion tarkastajat

Liisa ja Erika valittiin muistion tarkastajiksi.

1. Seuraava kokous

tiistaina 28.1.25 klo 17.

1. Kokouksen päättäminen

 klo 18.20